Representative Concentration Pathway

Representative Concentration Pathways (kort: 'RCP' – da: evt. Repræsentative koncentrationsscenarier – RCP-scenarier)
er scenarier for udvalgte koncentrationer (ikke udledninger) af drivhusgasser frem mod år 2100.

Til IPCC's femte hovedrapport (AR5) udvalgte man fire scenarier med betegnelserne RCP2.6 ; RCP4.5 ; RCP6 og RCP8.5 efter det niveau som strålingspåvirkningen i de enkelte scenarier skulle ende på ved år 2100, henholdsvis 2,6 ; 4,5 ; 6,0 og 8,5 W/m2, watt pr. kvadratmeter. Det drejer sig således om den drivhusgaskoncentration der vil blive resultatet af de respektive strålingspåvirkninger (2,6 ... 8,5 W/m2) ved år 2100.

RCP'erne blev valgt til at repræsentere en bred vifte af klimaudfald, baseret på gennemgang af litteratur. De er hverken prognoser eller politiske anbefalinger.

Siden den femte hovedrapport (AR5) vurderes de oprindelige udviklingsforløb i lyset af Shared Socioeconomic Pathways, socioøkomiske forhold. Det gælder også nye RCP'er som RCP1.9, RCP3.4 og RCP7.

Tidligere scenarier – Fra SRES til RCP 

IPCC har siden oprettelsen i 1988 udgivet adskillige rapporter – hoved- og specialrapporter. Rapporten fra 2007 (AR4, fjerde hovedrapport) var baseret på den såkaldte 'SRES'-udledningsrapport fra 2000 (Special Report on Emissions Scenarios) der tog udgangspuknkt i fire 'storylines' og 'family groups'. – Men:
 "... Ingen af SRES-scenarierne er formulerede så de tager hensyn til eventuelle globale kli­mapolitiske beslutninger, som sigter på at afbøde klimaforandringerne. Her adskiller RCP-scenarierne sig væsentligt, idet flere af de nye scenarier specifikt er formulerede som stabiliseringsscenarier. ..."

'Representative Concentration Pathways' (RCP) tager et andet udgangspunkt og indgår i en større ramme – 'a new global RCP–SSP–SPA scenario framework' – hvor man udvider fokus fra overvejende at se på udledninger til også at inddrage socioøkonomiske forhold og klimapolitik, idet 'SSP' står for Shared Socioeconomic Pathways og 'SPA' for .

RCP'erne definerer i stedet slutpunkter for strålingspåvirkningen ('radiative forcing') på et fremtidigt tidspunkt, år 2100, hvorefter de – for de respektive udvalgte RCP'er ('RCP2.6' osv.) – beskriver vejen eller banen frem til disse valgte tilstande. Informationerne bruges i klimamodeller, hvorved scenarioeksemplerne kan give en forestilling om, hvordan fremtiden kan se ud, afhængigt af de trufne valg.

RCP-scenarierne 
 "...I stedet for at begynde med detaljerede socioøkonomiske 'storylines' for at generere udledninger og derefter klimascenarier, begynder den nye proces med et begrænset antal alternative veje ('pathways', forløb over tid) af strålingspåvirkninger (eller koncentrationer af CO2-ækvivalenter), som både er repræsentative for litteraturen om udledningsscenarier og tillige spænder over et bredt spektrum af resulterende drivhusgaskoncentrationer, der fører til klart skelnelige fremtider for klimaet. ..." 

Disse angivelser kan undergå revideringer i senere rapporter

Udvalgte akronymer til emnet 
Om sammenhængen mellem de første tre akronymer omtalt herunder :
 "For bedre at kunne forudse de potentielle virkninger af klimaforandringer kræves forskellige oplysninger om fremtiden, herunder klima, samfund og økonomi, tilpasning og afhjælpning. For at imødekomme dette behov er der udviklet en global ramme med scenarier, hvori der indgår RCP (Representative Concentration Pathways), SSP (Shared Socioeconomic Pathways) og SPA (Shared Policy Assumption) , til brug for IPCC's femte hovedrapport ('Fifth Assessment Report', IPCC-AR5). ..."

Noter og referencer 
Noter

Referencer

Se også 
 Shared Socioeconomic Pathways

Eksterne henvisninger 
  – Baggrund og beskrivelse af den nye tilgang fra IPCC
 Hesselbjerg : "IPCCs SRES udslipsscenarier og de nye RCP scenarier"  fra Vand-og-jord.dk (Vand & Jord, 21. årgang nr. 3, september 2014) af Jens Hesselbjerg Christensen, professor på Niels Bohr Instituttet og centerleder for Centre for Regional change in the Earth System (CRES)
 "A guide to Representative Concentration Pathways"  fra Cicero.oslo.no – Oversigt af Christian Bjørnæs, 2015 – Beskriver også de enkelte RCP'er
 Kriegler, E., Edmonds, J., Hallegatte, S. et al. : "A new scenario framework for climate change research: the concept of shared climate policy assumptions". I: Climatic Change (2014) 122: 401. https://doi.org/10.1007/s10584-013-0971-5
 RCP Database  fra Iiasa.ac.at. The International Institute for Applied Systems Analysis (IIASA) – Karakteristik og om de enkelte RCP-scenarier, 'modeling teams'
 Akronymer til emnet  : Climate change acronyms – "Acronym index" fra Realclimate.org – "Glossary of climate change acronyms and terms" fra Unfccc.int, UNFCCC

Klimaforandringer
Klimapolitik
Fremtidsstudier